Rapa
Rapa Situs in Polynesia Francica Rapa est illarum insularum quae Australes appellantur et Polynesiae Francicae omnis australissima et remotissima. In Oceano Pacifico iacet, a Tahitia fere 1 240 chm., a Raivavae 500 chm. distans. Ibi eminet mons Perau olim ignifer, cuius crater aquis marinis impletur. Ad quam insulam post annum 1200 Polynesii, primi hominum, coloniam duxerunt frugesque sibi familiares, inter quas Colocasiam esculentam, colere inceperunt.